Satakielenraitilla vietetään avajaisia 19.8.

Tuusulanjärven eteläpäädyn maastoon rakennettu uusi Satakielenraitti on nyt avoinna koko pituudeltaan. Kaikille avoimessa avajaistapahtumassa tutustutaan uuteen luontoreittiin ja alueen monipuoliseen linnustoon. Avajaiset järjestetään keskiviikkona 19.8. kello 17.30–19.30 Valkamanpuistossa, Kirkkotien ja Koskenmäentien risteyksen kupeessa.